Eddie Hapgood

Edris Albert «Eddie» Hapgood (født 24. september 1908 i Bristol, død 20. april 1973) var en engelsk fotballspiller og -trener.

Hapgood begynte sin karriere som amatør før han slo gjennom i Kettering Town. Kettering Town lå i toppen av amatørlag, men var ingen større suksess. I 1927 ble Hapgood hentet til Arsenal FC for 950 pund. Han spilte venstre back og ble etter hvert lagkaptein for både Arsenal og etter hvert . Som Arsenal-spiller fikk han 440 kamper totalt for klubben, og vant ligaen fem ganger, i tillegg til to seire i FA-cupen. 

På Englands landslag spilte Hapgood 30 landskamper, 21 av hvilke som lagkaptein. Hans første kamp som lagkaptein var den senere så berømte Battle of Highbury mot , der England, med sju Arsenal-spillere, vant en hardt spilt kamp 3–2. Hapgood brakk nesebenet. Blant andre kjente kamper Hapgood var kaptein for var kampen mot  i Berlin den 14. mai 1938, da de engelske spillerne ble tvunget til å gjøre Hitlerhilsen før kampen av britiske diplomater, især Nevile Henderson. England vant kampen 6–2 uten Stan Cullis som nektet å hilse.

Hapgood måtte avslutte karrieren som følge av andre verdenskrig, men etter krigen var han trener for Blackburn Rovers, Watford og Bath City.

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Fotballspillere for Kettering Town FC
Kategori:Fotballspillere for Arsenal FC
Kategori:Fotballtrenere for Blackburn Rovers FC
Kategori:Fotballtrenere for Watford FC
Kategori:Fotballtrenere for Bath City FC
Kategori:Personer fra Bristol